Projektas

DRUSKININKŲ SAVIVALDYBĖS TARYBA

SPRENDIMAS

DĖL DRUSKININKŲ SAVIVALDYBĖS ADMINISTRACIJOS VIEČIŪNŲ IR LEIPALINGIO SENIŪNIJŲ 2011 METŲ VEIKLOS PROGRAMŲ TVIRTINIMO

2011 m. sausio 25 d. Nr. PR-32

Druskininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 32 straipsnio 1 dalimi bei atsižvelgdama į Viečiūnų seniūnijos seniūnaičių sueigos sprendimą (2011 m. sausio 20 d. protokolo Nr.1) ir Leipalingio seniūnijos seniūnaičių sueigos sprendimą (2011 m. sausio 20 d. protokolo Nr.1) Druskininkų savivaldybės taryba n u s p r e n d ž i a:

Tvirtinti Druskininkų savivaldybės administracijos seniūnijų 2011 metų veiklos programas:

1. Viečiūnų seniūnijos (pridedama).

2. Leipalingio seniūnijos (pridedama ).

Savivaldybės meras	Ričardas Malinauskas

PATVIRTINTA

Druskininkų savivaldybės tarybos

2011 m. sausio d. sprendimu Nr.PR-

DRUSKININKŲ SAVIVALDYBĖS ADMINISTRACIJOS VIEČIŪNŲ SENIŪNIJOS 2011 METŲ VEIKLOS PROGRAMA

I. BENDROJI DALIS

2000 metais vykdant Lietuvos Respublikos teritorijos administracinę reformą Varėnos rajono Ratnyčios seniūnija 2000 m. balandžio 28 d. Druskininkų savivaldybės Tarybos sprendimu Nr. 21 buvo pavadinta Viečiūnų seniūnija ir nustatyta dabartinė seniūnijos teritorija. Viečiūnų seniūnija yra savivaldybės administracinis struktūrinis padalinys. Seniūnijos veiklos rūšis – Lietuvos Respublikos valsčių (seniūnijų) veikla, numatyta Lietuvos Respublikos Vietos savivaldos įstatyme.

Viečiūnų seniūnijos veikla vykdoma vadovaujantis Lietuvos Respublikos Vietos savivaldos įstatymu, Lietuvos Respublikos Konstitucija, Valstybės tarnybos ir kitais įstatymais, Vyriausybės nutarimais, Druskininkų savivaldybės administracijos veiklos reglamentu ir Druskininkų savivaldybės administracijos vidaus taisyklėmis, patvirtintomis Druskininkų savivaldybės administracijos direktoriaus 2006m. gegužės 18 d. įsakymu Nr. V35-259, Viečiūnų seniūnijos veiklos nuostatais, patvirtintais Druskininkų savivaldybės administracijos direktoriaus 2006m. vasario 1d. įsakymu Nr. V35-44, bei kitais Druskininkų savivaldybės tarybos sprendimais, mero potvarkiais bei Druskininkų savivaldybės administracijos direktoriaus įsakymais.

Seniūnija teritorija ribojasi su Druskininkų miesto, Varėnos rajono Merkinės seniūnijos, Marcinkonių seniūnijos bei Baltarusijos Respublikos teritorija.

Seniūnijos centras- Viečiūnų gyvenvietė, nuo Druskininkų miesto nutolusi 5 kilometrus.	Viečiūnų seniūnija užima 18819 ha plotą, iš jų 90,9% miškai, 7,2% žemės ūkio naudmenos, 1,7% vandenys, 0,2% kitos paskirties plotai.

Seniūnijoje yra ežerai: Latežeris, Ilgis, Grūtas, Ešerinis, Randamonių, upės: Ratnyčios, Ratnyčėlė, Cimokinė, Mašnyčios, Grūtos, Yžinė, Grova, Melnyčėlė. Prie Ilgio, Latežerio ir Ešerinio yra įrengta bendros visuomeninės paskirties poilsio zonos , maudyklės.

Viečiūnų seniūnijos lankytinos vietos – „Grūto parkas“, Raigardo kraštovaizdžio draustinis ir gamtos paminklas „ Velnio“ akmuo Švendubrėje, Antano Česnulio drožinių ekspozicija Naujasodės kaime, etnografiniai Žiogelių, Latežerio, Švendubrės kaimai, „ Storo Romo “ turizmo sodyba Ratnyčios kaime, partizanų bunkeris Kermušijos miške .

Didžiausi kaimai yra Viečiūnų ir Neravų. Viečiūnuose gyvena 1870 gyventojai. Daugiabučių namų gyventojai yra susibūrę į 5 DNSB. Yra pagrindinė mokykla, lopšelis darželis „ Linelis“, Viečiūnų ambulatorija, Pašto skyrius, Druskininkų viešosios bibliotekos Viečiūnų filialas, prekybos centras „ Maxima“ ir maisto prekių parduotuvė, vaistinė, kavinė. Buvusio Viečiūnų verpimo fabriko teritorijoje veikia ir kuriasi verslo įmonės. Neravuose gyvena 1077 asmenys, gyventojų daugėja pastačius ir pradėjus eksploatuoti du daugiaaukščius namus po 66 butus. Neravuose buvusio tarybinio ūkio bazėje įsikūrę verslo įmonės.

Eil Nr	Kaimas	Namų skaičius (sodų bendrijose sklypų skaičius)	Deklaravusių gyv. vietą žmonių skaičius
1	Randamonys	47	64
2	Mašnyčios	25	47
3	Žiogeliai	16	23
4	Grūtas	83	188
5	Naujasodė	20	68
6	Jaskonys t.t. kaime S.B Dzūkija S.B. Smiltelė S.B. Migla	57 157 60 109	388 123 159 45 61
7	Latežeris	26	40
8	Kermušija	8	8
9	Švendubrė	135	403
10	Neravai t.t kaime S.B. Dainava	237 303	1077 822 255
11	Viečiūnai t.t. Privačių namų Daugiabučių namų S.B. Papartis S. B. Rūta	665 121 21 439 84	1870 332 1144 351 43
12	Ratnyčia	2	4
13	Timakavas	0	0
Iš viso	1950	4180

Seniūnijos administracinės patalpos Verpėjų g. 11, Viečiūnuose, savivaldybei priklausančiame pastate. Šiame pastate įsikūrę VĮ Druskininkų PSPC Viečiūnų ambulatorija, Druskininkų Viešosios bibliotekos Viečiūnų filialas, Paštas, Socialinių paslaugų centras, VĮ Plačiajuostis internetas, taip pat laikinai Laisvalaikio salės darbuotojai. Dalis pastato langų (ambulatorijos, Socialinio paslaugų centro ir seniūnijos) yra pakeisti plastikiniais. Kitų patalpų langai nepakeisti, taip pat blogos šiluminės varžos yra pastato sienos ir stogas, tai sąlygoje didelį šiluminės energijos sunaudojimą visame pastate. Seniūnijos administraciją numatoma perkelti į rekonstruojamas buvusio prekybos centro patalpas, kurios bus pritaikytos kultūros, seniūnijos, bibliotekos, bendruomenės reikmėms.

Seniūnijoje dirba trys darbuotojai: du valstybės tarnautojai - seniūnas, specialistė ir vienas pagal darbo sutartį - reikalų tvarkytojas. Taip pat seniūnijos patalpose dirba Socialinės paramos skyriaus socialinė darbuotoja ir Socialinių paslaugų centro socialinė darbuotoja, darbui su rizikos šeimomis.

Seniūnijos patalpose veikia plačiajuostis internetas, galimas ryšys su savivaldybės administracijos serveriu. Visiems darbuotojams įrengtos kompiuterinės darbo vietos.

Seniūnija aktyviai dalyvauja kaimo plėtros procese, Druskininkų VVG veikloje įgyvendinant savivaldybės kaimiškosios teritorijos vietos plėtros strategiją, glaudžiai bendradarbiauja su kaimų bendruomenėmis, kultūros įstaigomis ir kitomis organizacijomis.

Vykdant deleguotas seniūnijai žemės ūkio funkcijas seniūnijoje atnaujinamos žemės ūkio valdos, pildomos tiesioginių išmokų už žemės ūkio naudmenų ir pasėlių plotus. Žemės ūkio subjektų teikiančių paraiškas išmokoms gauti skaičius mažėja, kadangi asmenys sensta ir nepajėgia palaikyti turimos žemės gerą agrarinę būklę.

Žemės ūkio funkcijos	2008m.	2009m	2010m
Atnaujinta valdų žemės ūkio ir kaimo verslo registre	124, iš jų 7 įregistruota naujos	131, iš jų 13 įregistruota naujų	152, iš jų 7 įregistruota naujos
Užpildyta paraiškų tiesioginėms išmokoms už žemės ūkio ir naudmenų plotus gauti	111	110	113
Įbraižyta elektroniniu būdu pasėlių plotai žemėlapiuose	430 žemėlapių	542 žemėlapiai,	550 žemėlapių

Operatyviai informuojami žemės ūkio subjektai apie paramos ar kitų reikalavimų pasikeitimus, suteikiama visokeriopa informacija, organizuojami mokymai, seminarai. Kadangi seniūnijoje žemdirbiai turi nedidelius žemės sklypus, būtina skirti kuo didesnį dėmesį netradicinių amatų ir verslų vystymuisi, kooperacijai.

Seniūnijoje vykdoma gyvenamosios vietos duomenų ir gyvenamosios vietos neturinčių asmenų apskaitos tvarkymo funkcija.

Gyvenamos vietos deklaravimo funkcija	2008m	2009m.	2010m.
Priimta gyvenamosios vietos deklaracijų , pildomų asmeniui pakeitus gyvenamąją vietą LR ar atvykus į LR	209	282	293
Priimta gyvenamosios vietos deklaracijų pildomų asmeniui išvykstant iš LR	5	15	93
Priimta sprendimų dėl gyvenamosios vietos deklaravimo duomenų naikinimo, keitimo, taisymo	62	48	80
Išduota pažymų apie asmens deklaruotą gyvenamą vietą	719	584	393
Registruota prašymų įtraukti į gyvenamos vietos neturinčių asmenų apskaitą	21	36	13

Seniūnijoje yra 135,9 km prižiūrimų vietinių viešųjų kelių ir gatvių.

Kelių danga	2009 m.	2010 m.	2011 m.	Pastabos
Viešieji keliai ir gatvės:	135,9	135,9	135,9
Asfalto danga km	7,7	7,7	10,3	Paklota 2,6 km asfalto dangos (savivaldybės lėšos)
Žvyro danga km	32,0	32	29,4
Gruntas km	96,2	96,2	96,2

Viešųjų kelių priežiūrai iš kelių priežiūros ir plėtros programos skiriamos lėšos 2009m. labai sumažėjo, o nuo 2010 m. vėl pradėjo didėti. Kadangi didžiosios dalies kelių ir gatvių būklė yra bloga, palaikyti gerą kelių būklę, kapitališkai pagerinti dangą lėšų neužtenka.

Metai	2006 m.	2008 m.	2009 m.	2010 m.
Lėšos tūkst. Lt	173,1	294,76	110,78	152,09

2010-2011 m. Druskininkų savivaldybė skyrė Viečiūnų seniūnijai 2,5 milijonus litų kelių ir gatvių būklės gerinimui. 2010 m. seniūnijoje įrengtas pagrindas ir paklota asfalto danga, atliktas kelio žymėjimas 1,7 km. Naujasodės-Jaskonių kelio ir 0,9 km. Grūto kaime Grūto gatvės. Pradėtos rekonstruoti automobilių stovėjimo aikštelės prie daugiabučių namų Viečiūnų gyvenvietėje. 2011 m. numatoma rekonstruoti Verpėjų ir Jaunystės gatves, pakloti asfalto dangą dalyje Viečiūnų ir Neravų gatvių.

Organizuojant viešuosius darbus seniūnijoje prižiūrima (valoma, pjaunama žolė, tvarkomi šaligatviai) bendro naudojimo teritorijos, gatvės, šaligatviai, želdynai, kapinės.

Gyvenvietė	Objektai	Tvarkomi, valomi plotai m2	Pjaunami žali plotai m2
Viečiūnai	Bendra teritorija	137375	72000
Šaligatviai	9312
Gatvės asfalto danga	13275
Neravai	Bendra teritorija	117800	45000
Šaligatviai	750
Gatvės asfalto danga	2800
Grūtas	Bendra teritorija, paplūdimys	98000	37300
Šaligatviai	10
Gatvės asfalto danga	5800
Švendubrė	Bendra teritorija	110700	15000
Šaligatviai	13500
Gatvės asfalto danga	45000
Latežeris , Jaskonys	Bendra teritorija	76600	1200
Iš viso	630922	170500

Seniūnijoje yra 3 veikiančios ir 2 neveikiančios kapinės.

Eil. Nr.	Kapinių pavadinimas	Plotas ha	Pastabos
1.	Viečiūnų	0,67	Veikiančios. Vykdomas praplėtimas.
2.	Švendubrės	0,50	Veikiančios. Reikalinga įrengti koplyčios šildymą.
3.	Randamonių	0,56	Veikiančios
4.	Žiogelių	0,10	Neveikiančios.
5.	Grūto	0,08	Neveikiančios.

Seniūnijoje per metus viešųjų darbų dirbo 60 žmonių po 2 mėnesius. Viešieji darbai vykdomi kartu su Druskininkų paslaugų ūkiu. Viešųjų darbų pagalba tvarkomos bendrosios teritorijos, šaligatviai, kapinės, pakelės, paežerės, šienaujami žali plotai, atliekamas mažos architektūros statinių, visuomeninių patalpų remontas. 2010 m. įrengtos vaikų žaidimo aikšteles Viečiūnų, Grūto ir Švendubrės kaimuose, pastatyta papildomas autobusų sustojimas-pavėsine Jaskonių kaime, įrengtas autobusų sustojimas Neravuose. Vykdomi Viečiūnų kapinių teritorijos praplėtimo darbai, kuriuos numatoma užbaigti 2011 metais. Perklota 691 m2 naudotomis plytelėmis šaligatvių prie rekonstruojamų automobilių stovėjimo aikštelių, daugiabučių gyvenamųjų namų. Iškirsti krūmai, nugenėti medžiai Švendubrės, Randamonių, Grūto, Jaskonių kaimuose. 2011 metais numatoma tęsti pradėtus darbus, pastatyti autobusų sustojimą Švendubrės kaime, Viečiūnuose prie sodininkų bendrijos „Papartis“. Viešųjų darbų organizavimui naudojamas seniūnijai priskirtas automobilis VW PASSAT.

Viešųjų darbų pagalba vis sunkiau prižiūrėti tvarkomas teritorijas. Siekiant užtikrinti gerą jų priežiūrą reikalinga įsigyti aplinkos tvarkymo techniką ir turėti papildomą nuolatinį komunalinio ūkio darbuotojo etatą.

Taip pat seniūnijos teritorijos tvarkymo darbams yra pasitelkiami asmenys gaunantys soc. pašalpas ir atliekantys visuomenei naudingus darbus . 2011 metų pradžiai jų skaičius išaugo iki 186. 2010 metų pradžiai buvo 83, 2009 metais – 20.

Gatvių apšvietimas buvo įrengtas Viečiūnuose, Neravuose, Švendubrėje, Grūto, Latežerio, Jaskonių kaimuose, „Dainavos“, „Paparčio“, „Rūtos“, „Smiltelės“, „Dzūkijos“ sodų bendrijose. Papildomai reikia įrengti apšvietimą Naujasodės, Žiogelių, Mašnyčių, Randamonių, kaimuose, renovuoti apšvietimo tinklus Viečiūnų, Neravų, Švendubrės kaimuose.

Seniūnijoje geras susisiekimas visuomeniniu transportu yra su Viečiūnų, Neravų, Grūto, Jaskonių, Švendubrės kaimais. Problematiškas susisiekimas išlieka su Žiogelių, Randamonių ir Mašnyčių kaimas. Šių kaimo gyventojai neturi galimybės ryte visuomeniniu transportu nuvykti į Druskininkus.

Viečiūnų seniūnijoje įgyvendinami projektai:

Nestacionarių socialinių paslaugų infrastruktūros plėtra – vykdant projektą nugriautas avarinis namas ir pastatytas naujas, kuriame įrengti butai.

Negyvenamųjų patalpų rekonstravimas – pradėtos rekonstruoti buvusios prekybos centro patalpos, kurios bus pritaikytos kultūriniai veiklai, seniūnijos veiklai, bendruomenės veiklai, bibliotekai.

Daugiabučių namų atnaujinimas – pakeista bendro naudojimo patalpų langai ir durys visiems daugiabučiams namams Viečiūnuose. 2011 m. numatoma pradėti vykdyti atnaujinimo antrą etapą.

Vietinės reikšmės kelių ir gatvių rekonstravimas – paklota 2,6 km asfalto dangos įrengiant pagrindus, rekonstruojamos automobilių stovėjimo aikštelės Viečiūnų gyvenvietėje, 2011 m. numatoma tęsti gatvių rekonstrukciją.

2011 m. numatoma pradėti įgyvendinti projektus pagal Druskininkų kaimiškosios teritorijos vietos plėtros 2010-2015 m. strategiją.

II. VEIKLOS TIKSLAI, UŽDAVINIAI IR PRIEMONĖS

Seniūnijos vizija – Druskininkų kurorto kaimiškoji dalis, kurioje stiprus bendruomeniškumas, saugi ir patogi aplinka gyventi bei vystyti verslus ir amatus.

Seniūnijos misija - kokybiškai vykdyti deleguotas seniūnijai funkcijas, išsiaiškinti gyvenamųjų vietovių bendruomenių poreikius, rūpintis jų įgyvendinimu.

Seniūnija yra savivaldybės administracijos filialas, veikiantis Savivaldybės Tarybos patvirtintoje teritorijos dalyje.

Seniūnijos veiklos programos tikslai:

1 programos tikslas	Organizuoti ir užtikrinti efektyvų deleguotų funkcijų vykdymą.
1 uždavinys. Organizuoti ir užtikrinti efektyvų deleguotų valstybinių funkcijų vykdymą. Priemonės:  Žemės ūkio funkcijų vykdymas. Organizuoti prašymų registruoti ir atnaujinti žemės ūkio ir kaimo valdas Žemės ūkio ir kaimo verslo registre blankų bei tiesioginių išmokų paraiškų formų tiesioginėms išmokoms už žemės ūkio naudmenų ir pasėlių plotus gauti pateikimą teisės aktų nustatyta tvarka žemės ūkio subjektams; organizuoti konsultacijų teikimą žemės ūkio subjektams, kai jie pildo minėtus prašymų blankus bei paraiškų formas. Dalyvauti rengiant ir įgyvendinant kaimo plėtros programas, konsultuoti žemės ūkio subjektus apie galimybę gauti paramą iš valstybės, Europos Sąjungos struktūrinių fondų ir kitais žemės ūkio klausimais.  Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymas. Įgyvendinant šią funkciją, deklaruojama gyvenamoji vieta piliečių, atvykusių gyventi į Druskininkų savivaldybės Viečiūnų seniūniją, keičiančių gyvenamąją vietą Viečiūnų seniūnijoje ar išvykstančių iš Druskininkų savivaldybės Viečiūnų seniūnijos į užsienį. Taisomi, keičiami ir naikinami deklaravimo duomenys pagal gyvenamąją vietą deklaravusio asmens ar gyvenamosios patalpos savininkų prašymus, įtraukiami į apskaitą gyvenamosios vietos neturintys asmenys. Išduodamos pažymos apie asmens paskutinę gyvenamąją vietą, asmens deklaruotą gyvenamąją vietą, būsto savininkams (bendraturčiams). Dalyvauti organizuojant civilinę saugą. Rengiamas civilinės saugos planas ir vykdomas jo įgyvendinimas. 2 uždavinys. Organizuoti ir užtikrinti efektyvų seniūnijos funkcijų vykdymą. Priemonės:  Įgyvendinti Lietuvos Respublikos teisės aktus, valstybės bei savivaldybės institucijų ir Savivaldybės administracijos sprendimus viešojo administravimo srityje.  Tvarkyti namų ūkio knygas.  Išduoti seniūnijai priskirtos teritorijos gyventojams šeimos sudėtį ir kitokius faktinę padėtį patvirtinančius dokumentus.  Notariato įstatymo nustatyta tvarka neatlygintinai atlikti seniūnijai priskirtos teritorijos gyventojams notarinius veiksmus ir Civilinio kodekso nustatyta tvarka neatlygintinai tvirtinti oficialiems testamentams prilyginamus testamentus.  Registruoti žemės , vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų padarytą žalą.  Padėti organizuoti rinkimus.  Nagrinėti Administracinių teisės pažeidimų kodekso priskirtas administracinių teisės pažeidimų bylas.  Šaukti seniūnijai priskirtos teritorijos gyventojų sueigas ir organizuoti gyventojų susitikimus su savivaldybės ir valstybės institucijų pareigūnais  Apibendrinti gyvenamųjų vietovių bendruomenių atstovų pastabas bei pasiūlymus ir teikti juos administracijos direktoriui. Konsultuoti gyventojus ir teikti jiems informaciją apie savivaldybės institucijų ir Savivaldybės administracijos bei valstybės institucijų veiklą savivaldybės teritorijoje;  Teikti savivaldybės administracijos direktoriui pasiūlymus dėl kitų Savivaldybės administracijos struktūrinių padalinių valstybės tarnautojų bei darbuotojų ir savivaldybės įstaigų vadovų veiklos seniūnijai priskirtoje teritorijoje tobulinimo, savivaldybei priklausančių kelių, gyvenviečių gatvių, šaligatvių ir aikščių tvarkymo, vietinio susisiekimo transporto organizavimo, savivaldybei priklausančių pastatų ir statinių remonto, paminklų, kapinių priežiūros, viešųjų paslaugų teikimo gyventojams organizavimo.  Teikti Savivaldybės administracijai siūlymus dėl socialinės paramos seniūnijai priskirtoje teritorijoje gyvenančioms šeimoms (asmenims) reikalingumo bei paramos būdų;  Padėti organizuoti socialinės paramos teikimą ir pašalpų mokėjimą.  Dalyvauti rengiant ir įgyvendinant gyventojų užimtumo programas seniūnijos aptarnaujamoje teritorijoje.  Dalyvauti Druskininkų VVG veikloje, parengti vietos plėtros strategiją ir dalyvauti jos įgyvendinime.  Dalyvauti rengiant ir įgyvendinant vaiko teisių apsaugos ir vaiko teisių pažeidimų prevencijos gerinimo priemones.  Dalyvauti organizuojant gyventojų poilsį.  Organizuoti Viečiūnų seniūnijos dokumentų tvarkymą ir perdavimą į archyvą.  Analizuoti kitų Lietuvos savivaldybių bei užsienio valstybių patirtį, sprendžiant seniūnijų problemas.  Išduoti leidimus laidoti.  Kartą per metus teikti seniūnijos veiklos ataskaitą seniūnaičių sueigai ir savivaldybės administracijos direktoriui.

2 programos tikslas	Vykdyti seniūnijai priskirtos teritorijos priežiūrą, infrastruktūros plėtrą.
1 uždavinys: Organizuoti bendrojo naudojimo teritorijų priežiūrą, želdinių, priežiūrą, organizuoti viešuosius darbus. Priemonės:  Organizuojami viešieji darbai seniūnijos teritorijoje.  Prižiūrima kaimų bendrojo naudojimo teritorijos, valomos gatvės ir šaligatviai, tvarkomos pakelės.  Pjaunama žolė žaliuose plotuose, pakelėse .  Remontuojama ir statoma mažos architektūros elementai kaimuose, viešose vietose, paplūdimiuose, tvarkomos visuomeninės paskirties patalpos.  Prižiūrima sporto ir vaikų žaidimo aikštelės, turgavietė.  Prižiūrima seniūnijai patikėti pastatai, įrenginiai, transportas. 2 uždavinys: Organizuoti kapinių priežiūrą. Priemonės:  Prižiūrimos ir tvarkomos veikiančios Viečiūnų, Randamonių, Švendubrės kapinės, remontuojama tvora, pjaunama žolė, išvežamos šiukšlės.  Vykdomas Viečiūnų kapinių praplėtimas.  Prižiūrimos ir tvarkomos neveikiančios Žiogelių ir Grūto kapinės, pakeista supuvusi kapinių tvora. 3 uždavinys: Organizuoti viešųjų kelių ir gatvių priežiūrą, apšvietimą Priemonės:  Įvertinama esama kelių ir gatvių būklė.  Pagal turimas kelių priežiūros lėšas numatomi kelių tvarkymo darbai, kontroliuojamas jų vykdymas.  Tvarkomos ir plečiamos automobilių stovėjimo aikštelės prie daugiabučių namų Viečiūnuose.  Vykdoma gatvių apšvietimo tinklų priežiūra.

III. VERTINIMO KRITERIJAI

1 Programos tikslas. Organizuoti ir užtikrinti efektyvų deleguotų funkcijų vykdymą.
1 uždavinys. Organizuoti ir užtikrinti efektyvų deleguotų valstybinių funkcijų vykdymą. Rezultato vertinimo kriterijai: Vykdant žemės ūkio funkcijas:  Žemės ūkio subjektai bus aptarnaujami pagal iš anksto sudarytą vardinį grafiką, operatyviai ir kokybiškai.  Įregistruota ir atnaujinta žemės ūkio ir kaimo valdų žemės ūkio ir kaimo verslo registre 150 valdų.  Pateikta 113 paraiškų tiesioginėms išmokoms už žemės ūkio naudmenų ir pasėlių plotus.  Įbraižyta 550 vnt.žemėlapių su žemės ūkio naudmenų ir pasėlių plotais  Konsultuota 113 žemės ūkio subjektų apie galimybes gauti paramą. Vykdant Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymą:  Gyventojai aptarnaujami operatyviai ir kokybiškai.  Deklaruos gyvenamąją vietą seniūnijos teritorijoje apie 300 asmenų.  Bus išduota 420 pažymų apie deklaruotą gyvenamąją vietą.  Pakeisti ar panaikinti deklaravimo duomenys 400 asmenų. Dalyvavimas organizuojant civilinę saugą:  Paruoštas ir tikslinamas seniūnijos civilinės saugos planas.  Dalyvavimas civilinės saugos mokymuose.  Civilinės saugos informacijos skleidimas gyventojams. 2 uždavinys. Organizuoti ir užtikrinti efektyvų seniūnijos funkcijų vykdymą. Rezultato vertinimo kriterijai:  Gyventojai aptarnaujami operatyviai ir kokybiškai, suteikiama išsami reikalinga informacija.  Tvarkomos namų ūkio knygos, dokumentai.  Šaukiama kaimų gyventojų sueigos bent vieną kartą metuose.  Apibendrinama gyvenamųjų vietovių atstovų pastabos bei pasiūlymai ir teikiami administracijos direktoriui nerečiau kaip vieną kartą per metus.  Išduoti leidimai laidoti seniūnijos kapinėse .  Padedama Kaimų bendruomenėms paruošti projektus ir gauti finansavimą.  Parengta vietos plėtros strategija ir pradėtas jos įgyvendinimas.  Konsultuojama kaimo bendruomenės ruošiančios ir teikiančios projektus.

2 programos tikslas. Vykdyti seniūnijai priskirtos teritorijos priežiūrą, infrastruktūros plėtrą.
1 uždavinys: Organizuoti bendrojo naudojimo teritorijų priežiūrą, želdinių, priežiūrą, organizuoti viešuosius darbus. Rezultato vertinimo kriterijai:  Organizuojant viešuosius darbus seniūnijoje dirbs Druskininkų paslaugų ūkyje įdarbinti 60 žmonių po 2 mėnesius.  Sutvarkytos, valomos bendro naudojimo teritorijos, gatvės ir šaligatviai, šienaujami žali plotai.  Prižiūrima ir remontuojama mažos architektūros elementai kaimuose, prie ežerų, sporto ir vaikų žaidimo aikštelės.  Pastatytos dvi naujos medinės vaikų žaidimo aikštelės.  Remontuojami šaligatviai Viečiūnuose, Neravuose ir Švendubrėje.  Pastatyta pavėsinės-autobusų sustojimai Švendubrės ir Viečiūnų kaimuose.  Pagaminti ir pastatyti 2 informaciniai stendai.  Atliekamas adresų objektų ženklinimas kaimuose, kuriuose namams bus suteikti numeriai.  Tvarkomos neoficialiai susikaupusios šiukšlės pakelėse ir pamiškėse. 2 uždavinys: Organizuoti kapinių priežiūrą. Rezultato vertinimo kriterijai:  Tvarkomos ir prižiūrimos veikiančios Viečiūnų, Švendubrės ir Randamonių kapinės ir Žiogelių, Grūto neveikiančios kapinės: pjaunama žolė, remontuojama tvora, išpjauti pavojingi medžiai, išvežamos šiukšlės.  Vykdomi Viečiūnų kapinių praplėtimo darbai. 3 uždavinys: Organizuoti viešųjų kelių ir gatvių priežiūrą, apšvietimą Rezultato vertinimo kriterijai:  Prižiūrimi seniūnijos viešieji keliai ir gatvės, tvarkomos asfalto duobės, greideruojama , stiprinama žvyro danga, pagal reikalą valomas sniegas, barstoma druskos-smėlio mišiniu.  Tvarkomos ir plečiamos automobilių stovėjimo aikštelės Viečiūnuose.  Savivaldybės skirtomis lėšomis rekonstruojami keliai ir gatvės. 4 uždavinys: Daugiabučių namų atnaujinimas, negyvenamųjų patalpų pritaikymas socialiniam būstui Rezultato vertinimo kriterijai:  2010 m.pakeista visų Viečiūnų gyvenvietės daugiabučių namų bendrojo naudojimo patalpų langai ir durys, 2011 m. vykdomi tolimesni atnaujinimo darbai 5 uždavinys: Nestacionarių socialinių paslaugų infrastruktūros plėtra Rezultato vertinimo kriterijai:  Vietoje nugriauto avarinio namo ir pastatytas naujas su įrengtais butais, vykdoma aplinkos tvarkymo darbai 6 uždavinys: Kultūros namų patalpų įrengimas  Rekonstruota buvusio prekybos centro patalpos, kurios bus pritaikytos kultūriniai veiklai, seniūnijos veiklai, bendruomenės veiklai, bibliotekai.

IV LĖŠOS PROGRAMOS ĮGYVENDINIMUI

Eil. Nr.	Išlaidų pavadinimas	2011 m. planas tūkst. Lt
1.	Viečiūnų seniūnijos veiklos užtikrinimas:	170,1
1.1.	Darbo užmokestis	76,3
1.2.	Socialinio draudimo įmokos	23,6
1.3.	Šildymas	25,8
1.4.	Elektros energija	9,5
1.5	Ryšių paslaugos	8,4
1.6	Transporto išlaikymas:	17,8
1.7	Spaudiniai	0,2
1.8	Komandiruotės	0,2
1.9	Vandentiekis ir kanalizacija	0,9
1.10	Kvalifikacijos kėlimas	0,8
1.11	Kitos prekės	2,1
1.12	Kitos paslaugos	3,5
1.13	Ilgalaikio materialiojo turto einamasis remontas	1,0
1.14	Materialiojo ir nematerialiojo turto įsigijimo išlaidos	0,0
2.	Viečiūnų seniūnijos kelių ir gatvių priežiūra, įrengimas bei remontas (KPPP lėšos)	110,8
3.	Viečiūnų seniūnijos kelių ir gatvių asfaltavimas (savivaldybės lėšos)	1462,5
4.	Gatvių apšvietimas (elektros energija)	90,0
5.	Apšvietimo prie dviračių tako Druskininkai-Neravai-Viečiūnai	255,0
6.	Daugiabučių namų atnaujinimas Viečiūnuose	0
7.	Patalpų pritaikymas socialiniam būstui	0
8.	Pastato Verpėjų 17-1 rekonstrukcija ir aplinkos sutvarkymo darbai	1831,9
8.	Viešųjų darbų organizavimas	62,1
8.1.	Medžiagų ir darbo priemonių įsigijimas	10,8

V. BAIGIAMOJI DALIS

Įgyvendinant Viečiūnų seniūnijos veiklos programą bus užtikrinta operatyvus ir efektyvus deleguotų funkcijų vykdymas, kokybiškai teikiamos paslaugas gyventojams, palaikoma ir nuosekliai gerinama gyvenimo kokybė seniūnijos teritorijoje.

______________________________________

PATVIRTINTA

Druskininkų savivaldybės tarybos

2011 m. sausio d. sprendimu Nr. PR-

DRUSKININKŲ SAVIVALDYBĖS	ADMINISTRACIJOS LEIPALINGIO SENIŪNIJOS 2011 METŲ VEIKLOS PROGRAMA

I. BENDROJI DALIS

Leipalingio seniūnija patvirtinta ir jos ribos nustatytos 2000 m. balandžio 28 d. Druskininkų savivaldybės tarybos sprendimu Nr. 21. Seniūnija yra savivaldybės administracijos struktūrinis teritorinis padalinys. Seniūnijos veiklos rūšis – Lietuvos Respublikos valsčių (seniūnijų) veikla, numatyta Lietuvos Respublikos Vietos savivaldos įstatyme.
Leipalingio seniūnija ribojasi su Lazdijų ir Varėnos rajonų teritorijomis.
Seniūnijos plotas 25854 ha. Miškai sudaro 70%, žemės ūkio naudmenos 28%, vandenys 2% teritorijos.

Seniūnijos centras - Leipalingio miestelis, nuo Druskininkų nutolęs 12 kilometrų.

Leipalingio seniūnijos buveinė yra Leipalingio kultūros centro patalpose, dirba keturi darbuotojai: seniūnas, dvi specialistės, reikalų tvarkytojas.
Seniūnijoje yra 13 ežerų: Aviris, Vilkas, Šaulys, Giedvardis, Skiržnis, Gervinis, Kranto, Bilso ir kt. Prie Baltosios Ančios HES, Drapalio, Giedavardžio, Šaulio, Avirio ežerų įrengtos poilsiavietės.
Seniūnijoje teka 7 upės: Seira, Avirė, Bilsnyčia, Vilkė, Pašiaulė, Snaigupė, Kreisa.

Leipalingio miestelyje yra 20 gatvių. Šiuo metu čia veikia bažnyčia, seniūnija, UAB „Leimesta", UAB „Kauno Baltija" Leipalingio siuvimo cechas, „Lukoil" degalinė, ambulatorija, laisvalaikio salė, paštas, girininkija, biblioteka, 6 parduotuvės, 2 kavinės, vaikų darželis „Liepaitė“, Leipalingio pagrindinė	mokykla.
Miestelį garsina Leipalingio kraštotyros muziejus, kurį 1957 metais įkūrė mokytojas Algirdas Volungevičius. Muziejaus fonduose daugiau kaip 12000 eksponatų.
Leipalingio seniūnijoje lankytinos vietos: Leipalingio kraštotyros muziejus, Ančios HES ir prie jos sovietmečio partizanų buveinės paminklas, 1836 metų sukilėlių kapai Stračiūnų kaime, žuvusių už Lietuvos laisvę paminklas Guronių kaime ir Leipalingio miestelio kapinėse, Leipalingio ir Černiauskų piliakalniai.

Seniūnijoje gyvena 3702 gyventojai, yra 49 kaimai. Didžiausi kaimai: Gailiūnų -429 gyventojai, Jovaišių – 167 gyventojai, Ricielių – 193 gyventojų.

Eil. Nr.	Kaimo pavadinimas	Namų skaičius	Gyventojų skaičius
1.	Diržai	30	38
2.	Lipliūnai	42	58
3.	Gerdašiai	37	59
4.	Krivonys	17	10
5.	Guronys	11	4
6.	Mizarai	27	39
7.	Sventijanskas	2	1
8.	Baltoji Ančia	2	6
9.	Ricieliai	80	193
10.	Ringeliškė	9	16
11.	Snaigupė	37	63
12.	Miciūnai	11	17
13.	Liepiškiai	18	24
14.	Janavas	4	3
15.	Guobiniai	34	39
16.	Degėsiai	14	19
17.	Raudonikiai	9	13
18.	Gailiūnai	150	429
19.	Leipalingio mstl.	734	1652
20.	Leipalingio k.	22	58
21.	Veršiai	11	26
22.	Savanoriai	35	74
23.	Kaziuliai	20	37
24.	Didžiasalis	31	103
25.	Dulgininkai	7	22
26.	Černiauskai	6	17
27.	Vilkanastrai	16	41
28.	Jovaišiai	49	167
29.	Kamorūnai	24	18
30.	Tautėnai	8	16
31.	Druskininkėliai	18	23
32.	Saltoniškė	1	3
33.	Mažonys	18	34
34.	Vileikiai	6	9
35.	Paseirė	7	12
36.	Radvilonys	13	18
37.	Stračiūnai	43	102
38.	Šaulėnai	7	8
39.	Barzdžiūnai	26	57
40.	Panemunė	13	16
41.	Voverys	2	1
42.	Cimaniūnai	26	43
43.	Zasčiūniškė	4	5
44.	Drapaliai	14	17
45.	Vaikšnoriškės	2	2
46.	Margai	3	3
47.	Karalinavas	1	1
48.	Butelionys	0	0
49.	Dubraviškės	0	0
Prie Druskininkų sav.	86
Viso: 49 kaimai	1664	3702 gyventojai

Seniūnijoje yra 122,4 km vietinių viešųjų kelių ir gatvių, taip pat yra daug vietinės reikšmės vidaus kelių .

Keliai	Asfalto danga km.	Žvyro danga km.	Gruntas km.	Viso km
Viešieji keliai	7,0	98,3	2,2	107,5
Gatvės	10,1	4,4	0,4 (grindinys)	14,9
Iš viso:	17,1	102,72	2,6	122,4

Seniūnijoje dvejos veikiančios civilinės kapinės: Leipalingio miestelio ir Gerdašių kaimo.

Eil Nr.	Kapinių pavadinimas	Plotas ha	Pastabos
1.	Gailiūnų km.I-osios	0,11	Neveikiančios. Reikalinga aptverti.
2.	Gailiūnų km.II-osios	0,08	Neveikiančios. Reikalinga aptverti.
3.	Ricielių km.	0,12	Neveikiančios. Reikalinga aptverti.
4.	Šaulėnų km.	0,15	Neveikiančios. Reikalinga aptverti.
5.	Stračiūnų km.	0,12	Neveikiančios. Reikalinga aptverti.
6.	Brazdžiūnų km.	0,10	Neveikiančios. Reikalinga aptverti.
7.	Cimaniūnų km.	0,10	Neveikiančios. Reikalinga aptverti.
8.	Drapalių senkapis	0,27	Kultūros paveldo objektas
9.	Mažonių km.	0,19	Neveikiančios. Reikalinga aptverti.
10.	Jovaišų km.	0,22	Neveikiančios. Reikalinga aptverti.
11	Kamorūnų km.	0,06	Neveikiančios. Reikalinga aptverti.
12.	Leipalingio kapinynas	1,23	Kultūros paveldo objektas
13.	Leipalingio miestelio	3,56	Veikiančios. Išplėstos 2003m.
14.	Leipalingio mstl. karių kapai	0,05	40 betoninių antkapių. Kultūros paveldas
15.	Leipalingio senosios žydų kapinės	0,75	Kultūros paveldo vertybė L127
16.	Veršių km	0,023	Neveikiančios. Reikalinga aptverti
17.	Didžiasalio km.	0,46	Neveikiančios. Reikalinga aptverti
18.	Dulgininkų km	0,33	Neveikiančios. Reikalinga aptverti
19.	Guronių km.	0,19	Kultūros paveldo vertybė
20.	Krivinių km.	0,32	Kultūros paveldo vertybė
21.	Gerdašių (Lipliūnų) km.	0,82	Veikiančios. Aptvertos.
22.	Diržų km.	0,08	Neveikiančios. Reikalinga aptverti
23.	Miciūnų km.	0,05	Neveikiančios. Reikalinga aptverti
24.	1863 m. sukilėlių kapas Stračiūnų km.	0,03	Kultūros paveldo vertybė L1561

Seniūnijoje per metus pagal viešųjų darbų programą bus įdarbinta 60 Leipalingio seniūnijos gyventojų dviejų mėnesių laikotarpiui. Viešųjų darbų pagalba tvarkomos bendrosios teritorijos, šaligatviai, kapinės, pakelės, paežerės, gėlynai, šienaujami žali plotai Leipalingio miestelyje, Ricielių , Didžiasalio, Stračiūnų, Jovaišių kaimuose, atliekamas mažosios architektūros statinių, visuomeninių patalpų remontas ir kiti reikalingi darbai. Norint užtikrinti gerą teritorijų priežiūrą, reikalinga įsigyti aplikos tvarkymo techniką ir turėti nuolatinį darbuotoją.

Reikalinga įrengti Didžiasalio gyvenvietės gatvių apšvietimą, rekonstruoti likusių Leipalingio gatvių apšvietimą.

Padėti organizuoti rinkimus į Druskininkų savivaldybės tarybą ir seniūnaičių rinkimus.

Leipalingio seniūnijos veikla vykdoma vadovaujantis Lietuvos Respublikos Vietos savivaldos įstatymu, Druskininkų savivaldybės administracijos veiklos reglamentu ir Druskininkų savivaldybės administracijos vidaus taisyklėmis patvirtintomis Druskininkų savivaldybės administracijos direktoriaus 2006m. gegužės 18 d. įsakymu Nr. V35-259, Leipalingio seniūnijos veiklos nuostatais, patvirtintais Druskininkų savivaldybės administracijos direktoriaus 2009 m. balandžio 14d. įsakymu Nr. V35-224, bei kitais Druskininkų savivaldybės tarybos, mero bei Druskininkų savivaldybės administracijos direktoriaus potvarkiais, sprendimais ir įsakymais.

II. VEIKLOS TIKSLAI

Seniūnijos vizija – klestinti Leipalingio seniūnija, su vieninga bendruomene, išplėtota infrastruktūra, sveika aplinka, išpuoselėtu kraštovaizdžiu bei glaudžiai bendradarbiaujančiais ir stipriais verslo, paslaugų, žemės ūkio ir turizmo sektoriais.

Seniūnijos misija - savivaldybės tarybos sprendimų, mero potvarkių ir administracijos direktoriaus įsakymų vykdymas, seniūnijos gyventojų aptarnavimas, poreikių bei prašymų įgyvendinimas, padedant spręsti jiems iškilusias problemas.

1 programos tiklsas	Realizuoti Lietuvos Respublikos vietos savivaldos įstatymu nustatytas savarankiškas ir valstybės priskirtas funkcijas.
1.Uždavinys. Organizuoti ir užtikrinti efektyvų seniūnijos funkcijų vykdymą. Priemonės:  teikti savivaldybės administracijos direktoriui pasiūlymus dėl Savivaldybės administracijos padalinių ir Savivaldybės įstaigų veiklos seniūnijai priskirtoje teritorijoje tobulinimo, vietinės reikšmės kelių, gyvenviečių gatvių, šaligatvių ir aikščių tvarkymo, vietinio susisiekimo transporto organizavimo, Savivaldybei nuosavybės teise priklausančių pastatų ir statinių remonto, paminklų priežiūros, viešųjų paslaugų teikimo gyventojams organizavimo, apibendrintas gyvenamųjų vietovių bendruomenių atstovų pastabas bei pasiūlymus.  dalyvauti rengiant ir įgyvendinant vaiko teisių apsaugos ir vaiko teisių pažeidimų prevencijos gerinimo priemones, kaimo plėtros programas, gyventojų užimtumo programas, gyventojų apklausas, informacinės visuomenės plėtros programas.  padėti organizuoti Lietuvos Respublikos Prezidento rinkimus ir rinkimus į Europos parlamentą  organizuoti viešuosius darbus, bendrojo naudojimo teritorijų, gatvių, šaligatvių valymą ir priežiūrą bei gatvių ir kitų viešųjų vietų apšvietimą, kapinių ir želdinių priežiūrą,socialinės paramos teikimą, seniūnijai priskirtų teritorijų priežiūrą, viešųjų tualetų paslaugas.  išduoti seniūnijai priskirtos teritorijos gyventojams šeimos sudėtį, gyvenamąją vietą, socialinę ir kitokią faktinę padėtį patvirtinančias pažymas, leidimus laidoti.  šaukti seniūnijai priskirtos teritorijos gyventojų sueigas ir organizuoti gyventojų susitikimus su Savivaldybės ir valstybės institucijų pareigūnais.  bendradarbiauti su seniūnijoje veikiančio Druskininkų savivaldybės Kultūros centro padalinio darbuotojais, jiems rengiant šventes, minėjimus, kultūros renginius.  registruoti žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų padarytą žalą ir teikti duomenis savivaldybės administracijos direktoriui.  įvertinti atskirų šeimų (asmenų) gyvenimo sąlygas ir pateikti Savivaldybės administracijai siūlymus dėl socialinės paramos toms šeimoms (asmenims) reikalingumo bei paramos būdų. 2. Uždavinys. Organizuoti ir užtikrinti efektyvų deleguotų funkcijų vykdymą. Priemonės:  Teisės aktų nustatyta tvarka pateikti, padėti užpildyti, žemės ūkio subjektams prašymų registruoti ir atnaujinti žemės ūkio ir kaimo valdas Žemės ūkio ir kaimo verslo registre blankus, tiesioginių išmokų paraiškų formas, tiesioginėms išmokoms už žemės ūkio naudmenų ir pasėlių plotus ir pieno gamybos kvotoms gauti.  dalyvauti rengiant ir įgyvendinant kaimo plėtros programas, organizuoti konsultacijų teikimą žemės ūkio ir paramos gavimo klausimais.  vykdyti gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymą  dalyvauti organizuojant civilinę saugą. 3. Uždavinys. Didinti seniūnijos valdymo kokybę, užtikrinti jos turto ir lėšų racionalų panaudojimą. Priemonės:  racionaliai naudojant finansinius išteklius, užtikrinti priskirtų funkcijų kokybišką vykdymą;  užtikrinti racionalų tolygų paslaugų prieinamumą;  skaidriai ir atvirai priimti sprendimus ir juos įgyvendinti. Rezultato vertinimo kriterijai Vykdant seniūnijos ir deleguotas funkcijas klientai bus aptarnaujami laiku ir kokybiškai, suteikiama reikalinga informacija; tvarkomos namų ūkio knygos, išduodamos pažymos ir kiti juridiniams faktams patvirtinti reikalingi dokumentai, išduodami leidimai laidoti; šaukiama seniūnaitijų seniūnaičių susirinkimai bent vieną kartą per ketvirtį, apibendrinama seniūnaičių pastabos bei pasiūlymai ir teikiami administracijos direktoriui; rengiamas civilinės saugos planas, informuojami vietos gyventojai apie civilinę saugą; žemės ūkio subjektams teikiama reikalinga informacija, įregistruojamos ir atnaujinamos žemės ūkio ir kaimo valdos Žemės ūkio ir kaimo verslo registre, teikiamos paraiškos tiesioginėms išmokoms ir pasėlių plotams, įbraižomi žemėlapiai su žemės ūkio naudmenų ir pasėlių plotais; vykdomas gyvenamosios vietos deklaravimas seniūnijoje, išduodamos pažymos apie deklaruotą gyvenamą vietą ir kt. Racionaliai bus teikiamos paslaugos ir taupiai naudojamos seniūnijai skirtos lėšos.

2 programos tikslas	Sukurti švarią ir patogią gyvenamąją aplinką.
1. Uždavinys. Organizuoti saugią kelių ir gatvių priežiūrą. Priemonės:  remontuoti kelius, užtikrinti jų priežiūrą.  valyti gatves ir šaligatvius visais metų laikais.  įrengti trūkstamas pėsčiųjų perėjas.  renovuoti ir praplėsti gatvių apšvietimą Leipalingio miestelyje.  įrengti gatvių apšvietimą Didžiasalio gyvenvietėje.  tęsti numatytus gatvių rekonstravimo darbus 2. Uždavinys. Organizuoti bendrojo naudojimo teritorijų, pastatų, gyvenamosios aplinkos, želdynų priežiūrą, vykdant viešųjų darbų programą. Priemonės:  tvarkyti ir prižiūrėti rekreacines zonas prie ežerų, sutvarkyti aptiktus nelegalius šiukšlynus.  puoselėti aplinką aplink seniūnijai priklausančius objektus.  įrengti medines žaidimų aikšteles vaikams.  skatinti daugiabučių ir privačių namų savininkus tvarkyti savo namų gyvenamąją aplinką.  organizuoti pavasario ir rudens švaros ir tvarkos dienas.  įrengti stambiagabaričių atliekų surinkimo aikšteles Leipalingio mstl., Jovaišių, Stračiūnų, Ricielių ir Gerdašių kaimuose.  organizuoti Leipalingio miestelio daugiabučių namų atnaujinimą.  organizuoti veikiančių ir neveikiančių kapinių priežiūrą. Rezultato vertinimo kriterijai Vykdomos kelių priežiūros ir viešųjų darbų programos, kurių pagalba tvarkomi keliai, pakelės, gatvės, paplūdimiai, bendrojo naudojimo teritorijos, suteikia vietos gyventojams ir svečiams geresnę susisiekimo kokybę, malonų poilsį ir darbą, skatina vietos bendruomenę kurti gražesnę, saugesnę aplinką, vystomas kaimo turizmas. Steigiami skatinamieji prizai už gražiai tvarkomą aplinką. Pakeitus daugiabučių namų duris ir langus bei apšiltinus ir suremontavus stogą gyventojai turės mažiau išlaidų už šildymą.

3 programos tikslas	Įgyvendinti seniūnijos kaimų atnaujinimą, plėtrą, bendruomenių aktyvinimą.
1.Uždavinys. Skatinti žemdirbius įsisavinti paramą, didinant ūkių gyvybingumą, konkurencingumą. Priemonės:  teikti informaciją apie kaimo plėtros programas, dalyvauti jas rengiant ir įgyvendinant.  teikti metodinę paramą ir konsultacijas projektų parengimo ir paraiškų pildymo klausimais.  konsultuoti , organizuoti seminarus ir mokymus „Lietuvos kaimo plėtros 2007-2013 metų programos priemonės“  teikti informaciją apie perėjimą iš žemės ūkio gamybos į netradicinius verslus.  bendradarbiauti su VMI ir ŽŪKT rengiant seminarus ir mokymus. 2.Uždavinys. Skatinti bendruomenių aktyvų dalyvavimą, dalyvauti kuriant palankią aplinką kaimo žmonių užimtumui. Priemonės:  telkti kaimo bendruomenes dalyvauti viešose diskusijose, pačioms priimti sprendimus dėl savo ateities.  aktyvinti kaimo gyventojų bendradarbiavimą, imtis naudingų investicinių projektų.  skatinti kurti kaimo turizmo sodybas, gerinti gyvenamąją aplinką, taip pritraukiant investicijas.  organizuoti policijos, seniūnaičių ir bendruomenių bendradarbiavimą.  organizuoti ir švęsti kultūrinius renginius: Kalėdinė eglutė, Užgavėnės, Velykos, Joninės, Oninės, Rudenėlio šventė ir kitas. Rezultato vertinimo kriterijai Sukūrus palankią aplinką kaimo žmonių užimtumo ir pajamų didėjimui, bus plėtojama netradicinės žemės ūkio produkcijos gamyba, teikiamos turizmo ir kitos paslaugos, o tai skatins kaimo gyventojus imtis netradicinės ar alternatyvios veiklos, didės gamyba, daugiau bus teikiama paslaugų, didės darbuotojų pajamos, jų užimtumas. Švenčiamos bendros šventės skatins bendruomenės narius burtis draugėn, bendrauti, dalintis patirtimi.

4 programos tikslas	Bendradarbiauti su socialinės paramos skyriaus ir socialinių paslaugų centro darbuotojais, padėti teikiant socialinę pagalbą.
1.Uždavinys. Teikti pagalbą asmenims, šeimoms, nesugebantiems spręsti savo problemų ir neturintiems socialinių įgūdžių pilnaverčiam gyvenimui. Priemonės:  nuolat domėtis pagyvenusių žmonių, invalidų, vienišų žmonių buities, gyvenimo sąlygomis, teikti pasiūlymus dėl galimybės jiems padėti;  tarpininkauti, esant reikalui, seniūnijos gyventojus patalpinant globos įstaigose;  gavus paramą maisto produktais, padėti išdalinti;  lankytis daugiavaikių šeimų, šeimų, auginančių vaikus su negalia, namuose, domėtis tokių šeimų buitimi, problemomis;  įvertinti atskirų šeimų (asmenų) gyvenimo sąlygas, rizikos šeimų gyvenimo būdą ir motyvus, teikti jiems pagalbą; 2. Uždavinys. Siekti sumažinti socialinę atskirtį, ypač kaime. Priemonės:  organizuoti susitikimus su įstaigomis turinčiomis didelę įtaką seniūnijos gyventojams( SODRA,darbo birža, policija ir kt. );  įtraukti bendruomenių narius į savanorišką socialinį darbą;  padėti organizuoti vyresnio amžiaus žmonių mokymą naudotis internetu, elektroniniu paštu;  padėti įsilieti į darbo rinką Rezultato vertinimo kriterijai. Vykdant socialinės pagalbos suteikimą asmenims, šeimoms, nesugebantiems pasirūpinti savo asmeniniu ir socialiniu gyvenimu, sudaryti jiems sąlygas stiprinti savo gebėjimus patiems spręsti iškylančias socialines problemas ir siekti sumažinti ar išvengti socialinės atskirties.

III. LĖŠOS NUMATOMOS PROGRAMOS ĮGYVENDINIMUI

Eil. Nr.	Išlaidų pavadinimas	2011 m. planas tūkst. Lt
1.	Leipalingio seniūnijos veiklos užtikrinimas:	152,1
1.1	Darbo užmokestis	88,5
1.2	Soc draudimo mokestis	27,4
1.3	Ryšių paslaugos	7,5
1.4	Transporto išlaikymas	19,8
1.5	Spaudiniai	0,4
1.6	Komandiruotės	0,2
1.7	Kvalifikacijos kėlimas	0,8
1.8	Kitos prekės	2,0
1.9	Kitos paslaugos	2,5
1.10	Ilgalaikio materialiojo turto įsigijimas	3,0
2.	Leipalingio seniūnijos kelių ir gatvių priežiūra, įrengimas bei remontas (KPPP lėšos)	195,7
3.	Gatvių apšvietimas (elektros energija)	91
4.	Kompleksinė Leipalingio miestelio plėtra(nenaudojimo Leipalingio dvaro pritaikymas kultūros centrui, seniūnijai, bendruomenės poreikiams, bibliotekai	2941,1
5.	Daugiabučių namų atnaujinimas Leipalingyje
6.	Viešųjų darbų organizavimas	62,1
6.1.	Medžiagų ir darbo priemonių įsigijimas	10,8
7.	Stambiųjų ir kitų atliekų surinkimo aikštelių įrengimas	120,0
8.	Leipalingio seniūnijos kelių ir gatvių asfaltavimas (savivaldybės lėšos)	1727,9
9.	Negyvenamųjų patalpų Leipalingyje pritaikymas socialiniam būstui	704,9

IV. BAIGIAMOJI DALIS

Įgyvendinus Leipalingio seniūnijos veiklos programą bus užtikrinamas efektyvus viešojo administravimo funkcijų vykdymas, gyventojų gerbūvio gerinimas, gerės seniūnijos infrastruktūra, kuri daro didelę įtaką gyventojų veiklos pobūdžiui, užimtumui, gyvenimo kokybei, todėl miestelių, gyvenviečių ir kaimų plėtra yra svarbi ekonominės, socialinės ir aplinkosauginės plėtotės sąlyga, turinti lemiamą įtaką kaimo turizmui, kitiems alternatyviems verslams, investicijų pritraukimui, naujų darbo vietų kūrimui.

_____________________________________________

SAVIVALDYBĖS TARYBOS SPRENDIMO „DĖL DRUSKININKŲ SAVIVALDYBĖS ADMINISTRACIJOS VIEČIŪNŲ IR LEIPALINGIO SENIŪNIJŲ 2011 METŲ VEIKLOS PROGRAMŲ TVIRTINIMO“ PROJEKTO

AIŠKINAMASIS RAŠTAS

2011 m. sausio 20 d.

Druskininkai

1.	Projekto esmė, tikslai ir uždaviniai Lietuvos Respublikos vietos savivaldos įstatymo 32 straipsnio 1 dalis numato kad seniūnijos veikla finansuojama iš savivaldybės biudžeto ir kiekvienais metais, tvirtindama savivaldybės biudžetą, savivaldybės taryba tvirtina seniūnijų veiklos programas. Vadovaujantis Druskininkų savivaldybės tarybos 2008 m. gruodžio 4 d. sprendimu Nr. T1-298 „Dėl Druskininkų savivaldybės seniūnijų veiklos programų sudarymo tvarkos aprašo ir asignavimų paskirstymo kriterijų“ parengtos seniūnijų veiklos programos. Programose numatytos seniūnijų vykdomos funkcijos, jų įgyvendinimo rezultato vertinimo kriterijai, lėšos reikalingos programų įgyvendinimui. Programos užtikrins efektyvų seniūnijų funkcijų vykdymą.
2.	Kokių rezultatų laukiama Įgyvendinant šį sprendimą, bus užtikrinta seniūnijoms deleguotų funkcijų vykdymas. Bus organizuojama kelių, gatvių, bendro naudojimo teritorijų, kapinių, želdinių priežiūra, vykdoma gyvenamosios vietos deklaravimas, deleguotos žemės ūkio funkcijos, dalyvaujama kaimo plėtros programose, organizuojami viešieji darbai ir kt.
3.	Kokios numatomos naujos teisinio reglamentavimo nuostatos Naujos teisinio reglamentavimo nuostatos nenumatomos.
4.	Kiek lėšų (nurodyti kokių) pareikalaus ar leis sutaupyti sprendimo įgyvendinimas Seniūnijų veiklos užtikrinimui iš biudžeto reikalinga 322,2 tūkst. Lt, viešųjų darbų organizavimui 145,8 tūkst. Lt iš jų dalis skiriama iš užimtumui remti skiriamų lėšų, kelių ir gatvių priežiūrai 3496,9 tūkst. Lt iš jų 306,5 tūkst. Lt KPPP lėšos, gatvių apšvietimo plėtrai ir elektros energijai 436 tūkst. Lt, kitiems vykdomiems projektams seniūnijose 5477,9 tūkst. Lt.
5.	Ar projektas parengtas laikantis Valstybinės kalbos, Įstatymų ir kitų teisės norminių aktų rengimo tvarkos įstatymų reikalavimų ir atitinka bendrinės lietuvių kalbos normas, o projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka Projektas atitinka šių teisės aktų reikalavimus.
6.	Kiti rengėjo nuomone, reikalingi pagrindimai ir paaiškinimai Kiti pagrindimai ir paaiškinimai nereikalingi.
7.	Projekto antikorupcinis vertinimas
7.1.	Projekte numatoma reguliuoti visuomeninius santykius, susijusius su: biudžeto lėšų naudojimu.
7.2.	Vertinimo aspektai	Teigiamas poveikis	Neigiamas poveikis
7.2.1.	Atitinkamai sričiai	nenumatomas	nenumatomas
7.2.2.	Ekonomikai	nenumatomas	nenumatomas
7.2.3.	Savivaldybės finansams	nenumatomas	nenumatomas
7.2.4.	Socialinei aplinkai	nenumatomas	nenumatomas
7.2.5.	Viešojo administravimo sistemai	nenumatomas	nenumatomas
7.2.6.	Korupcijos mastui	nenumatomas	nenumatomas
7.2.7.	Aplinkai	nenumatomas	nenumatomas
7.2.8.	Teisinei sistemai	nenumatomas	nenumatomas
7.2.9.	Piliečių ir kitų asmenų administracinei naštai	nenumatomas	nenumatomas
7.2.10	Plėtrai	nenumatomas	nenumatomas
7.2.11	Kita svarbi informacija	-
7.3.	Išvada Teikiamas projektas įtakos korupcijai neturės, korupcijos pasireiškimo tikimybės nėra. Teisės ir civilinės metrikacijos skyriaus vyriausioji specialistė Vaiva Kirkauskienė
Sprendimo projekto rengėjai: Viečiūnų seniūnas Alvydas Varanis Leipalingio seniūnas Antanas Krancevičius